Here is a page extracted from Wikipedia that may contain CSS, HTML, and a lot of unformatted text.

Title: The Hound of the Baskervilles (cinta de 1939)
Content: Iste articlo ye sobre una cinta de cine estausunidense de 1939; ta atros usos, se veiga The Hound of the Baskervilles (desambigación).

The Hound of the Baskervilles (títol orichinal en anglés, en aragonés O sagüeso d'os Baskerville, enguerada en Aragón con o títol en castellano de El perro de los Baskerville, O can d'os Baskerville en aragonés) ye una cinta de cine d'intriga policiaca estausunidense de l'anyo 1939 dirichida por Sidney Lanfield seguntes un guión adaptau por Ernest Pascal basau en a novela policiaca The Hound of the Baskervilles d'Arthur Conan Doyle publicada en 1902 como una d'as novelas d'a saga de Sherlock Holmes. La suya banda sonora orichinal ye de David Buttolph, Charles Maxwell, Cyril J. Mockridge y David Raksin y la dirección de fotografía de Peverell Marley, estando-ne los productors Gene Markey y Darryl F. Zanuck ta la productora cinematografica 20th Century Fox. Los actors principals d'a cinta son Richard Greene, Basil Rathbone, Wendy Barrie y Nigel Bruce. Ye la primera d'una serie de 14 cintas de Sherlock Holmes protagonizadas por Rathbone y Bruce, y en ista primer cinta d'a serie no yeran consideraus como lor protagonistas principals, en no estar segura la productora de l'acceptación por o publico; de feito, Richard Greene amaneixeba dabant en os títols de crédito d'a cinta y estió qui mas cobró por a suya labor como actor en a cinta.

La cinta s'ambienta en o Londres y Devon d'os anyos 1880, mientres a Era victoriana (ye la primara d'as cintas de Sherlock Holmes que respecta l'ambientación d'epoca orichinal, porque dica l'inte todas s'ambientaban en o momento de filmación d'a cinta) y se rodó en os estudios cinematograficos d'a productora 20th Century Fox en California, en Estaus Unius.

Elenco

Se veiga tamién 
 Cine en 1939.
 Cintas de 1939.

Referencias

Vinclos externos 
  The Adventures of Sherlock Holmes en Internet Movie Database.
  The Adventures of Sherlock Holmes en FilmAffinity.
  The Adventures of Sherlock Holmes en AllMovie.
  The Adventures of Sherlock Holmes en l' American Film Institute Catalog de l'American Film Institute.

Cintas ambientadas en Devon
Cintas ambientadas en Londres
Cintas ambientadas en os anyos 1880
Cintas con banda sonora orichinal de Charles Maxwell
Cintas con banda sonora orichinal de Cyril J. Mockridge
Cintas con banda sonora orichinal de David Buttolph
Cintas con banda sonora orichinal de David Raksin
Cintas con dirección de fotografía de Peverell Marley
Cintas con guión d'Ernest Pascal
Cintas d'Estaus Unius
Cintas de cine d'intriga
Cintas de cine policiaco
Cintas dirichidas por Sidney Lanfield
Cintas en anglés
Cintas en blanco y negro
Cintas interpretadas por Basil Rathbone
Cintas interpretadas por Nigel Bruce
Cintas interpretadas por Richard Greene
Cintas interpretadas por Wendy Barrie
Cintas producidas por Darryl F. Zanuck
Cintas producidas por Gene Markey
Cintas rodadas en California